**ОТЧЕТ за осъществената контролна дейност от РИОСВ**

**през месеците януари и февруари 2019 г.**

***Кратка обобщена информация за осъществената контролна дейност за месеците януари и февруари 2019 г. и резултати от извършената контролна дейност***

През месец януари и месец февруари 2019 г. от експертите на 16-те регионални инспекции по околната среда и водите (РИОСВ) са извършени 1 994 проверки на 1 654 обекта. В рамките на осъществения контрол от РИОСВ са дадени 929 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 118 бр. актове (АУАН), от които 7 са за констатирано неизпълнение на дадени предписания. Издадени са 125 бр. наказателни постановления (НП), с които са наложени глоби и имуществени санкции на обща стойност 1 167 650 лв.

Наложени са и 21 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 54 110,41 лв.

Постъпилите суми по наложени глоби и санкции са общо 661 303,88 лв.

За периода са приложени и 6 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Контрол на обектите с издадено комплексно разрешително (КР);
* Засилен контрол на емисиите на вредни вещества, изпускани в атмосферния въздух, от неподвижни източници.

***Кратък анализ на постигнатите резултати в областта на опазване на околната среда от осъществената контролна дейност***

 Акцент в контролната дейност пред месеците януари и февруари е контрол на обектите с издадени КР.

Във връзка с постъпил сигнал за запенване на водите на р. Поройна от пивоварна в гр. Шумен, от РИОСВ Шумен е извършена незабавна проверка „на място“. При проверката е констатирано замърсяване на водите на р. Поройна в района на гр. Шумен с отпадъчни води, формиращи се от пивоварната. Водата в реката е била силно запенена. Взети са водни проби за анализ от отпадъчните води, формиращи се от пивоварната и заустващи в реката, и от водния обект. Извършените анализи на взетите водни проби от заустваните отпадъчни води от обекта са показали превишаване на ИЕО, определени с КР. За констатираното нарушение е съставен АУАН на оператора на обекта. Замърсяването се дължи на нарушение в технологичния процес, като от оператора са взети бързи коригиращи мерки.

За неизпълнение на условия от КР, от РИОСВ София е съставен АУАН на „ВМВ – Метал“ ЕООД, от РИОСВ Стара Загора е съставен АУАН на „Топлофикация Сливен“ ЕАД и са наложени имуществени санкции на „Репродуктор по свиневъдство” АД (2 000 лв.), на „Арсенал” АД (за площадка в гр. Мъглиж - 2 200 лв. и за площадка в гр. Казанлък - 26 000 лв.) и на „Брикел” ЕАД (12 000 лв.), от РИОСВ Плевен е наложена имуществена санкция, в размера на 15 000 лв., на „Клеърс“ ЕООД, от РИОСВ Перник са наложени имуществени санкции на „Стомана Индъстри“ АД (30 000 лв.), „ТЕЦ Бобов дол” ЕАД (40 000 лв.) и „Топлофикация Перник“ АД (35 000 лв.), а от РИОСВ Шумене наложена имуществена санкция, в размера на 10 000 лв., на „Керамат“ АД.

 Друг акцент в контролната дейност през отчетния период е засилен контрол на емисиите на вредни вещества, изпускани в атмосферния въздух, от неподвижни източници.

От РИОСВ Бургас е направена оценка на 50 бр. доклади и 58 бр. протоколи за извършени собствени периодични измервания (СПИ) на емисиите на вредни вещества, изпускани в атмосферния въздух – не .

За изпускане в атмосферния въздух на отпадъчни газове, съдържащи вредни вещества над нормите за допустими емисии, са наложени текущи месечни санкции на: „Агродоминатор“ ЕООД - 236, 45 лв. (РИОСВ Пловдив) и „Булгартрансгаз“ ЕАД - 689 лв. (РИОСВ Варна).

За неизвършени СПИ, от РИОСВ Стара Загора са наложени имуществени санкции на „Хидравлични елементи и системи” АД (3 000 лв.), на „Берко-90-Берковски и СИЕ” СД (100 лв.) и на „Булетера” ЕООД (200 лв.), а от РИОСВ Перник е наложена имуществена санкция, в размер 200 лв., на „Мебел К” ЕАД.

От екоинспекцията в гр. Стара Загора е наложена имуществена санкция на „Ем Сиви-96” ООД, в размер на 5 000 лв., за неизпълнение на изискванията за оборудване на бензиностанция със система, съответстваща на Етап II за улавяне на бензиновите пари.

От РИОСВ София е наложена имуществена санкция, в размера на 750 400 лв., на „Полисан“ АД за непредаване на определен брой квоти, равняващи се на общото количество емисии, отделени от инсталация.

През януари и февруари от екоинспекциите са извършени проверки и по изпълнение на условията на издадените разрешителни по реда на Закона за водите (ЗВ).

За констатирани неизпълнения на условия от издадени разрешителни по реда на ЗВ, са наложени имуществени санкции, всяка в размер на 2 000 лв., на: „Чичо Чарли“ ЕООД (РИОСВ Пловдив), „Еконинжинериг-РМ” ЕООД и „Елаците мед” АД (РИОСВ София), а от РИОСВ Бургас са наложени 3 имуществени санкции, всяка в размера на 2 000 лв., на „Винекс Славянци“ АД (за утаечна система на цех Сунгурларе, за винарска изба в с. Славянци и за цех за производство на алкохолни напитки с. Лозарево) и са наложени имуществени санкции, всяка в размер на 2 000 лв., на община Камено, община Айтос и община Поморие.

 За неспазване на индивидуалните емисионни нарушения, регламентирани в разрешителното за ползване на повърхностен воден обект за заустване на отпадъчни води, от РИОСВ Стара Загора е наложена имуществена санкция на „В и К - Сливен” ООД, гр. Сливен (2 500 лв.), от РИОСВ Пловдив – на „Вазовски машиностроителни заводи“ ЕАД (7 000 лв.), на „НВМЕС КОМЕРС“ ЕООД (5 000 лв.), на „Деликатес - 2“ ООД (1 000 лв.) и на „ТЕР-М“ ООД (2 000 лв.), от РИОСВ Велико Търново - на „Зорница комерс“ ООД (2 000 лв.), от РИОСВ Хасково - на „Полмос“ ЕООД и „Катаржина естейт“ ЕООД, (за винарски изби в гр. Свиленград), всяко в размера на 1 000 лв., от РИОСВ Перник – на „Катстрой – 13” ЕООД (2 000 лв.), от РИОСВ Смолян – на „Горубсо - Мадан“ АД, гр. Мадан (2 000 лв.), а от РИОСВ Шумен – на община Опака (1 000 лв.). За същото нарушение са наложени текущи месечни санкции, от РИОСВ Бургас на община Бургас (за канализационна система на с. Маринка), в размер на 324 лв., на „Хелиос милк“ ЕООД (за канализационна система на механо - монтажен завод „Симпто“, шивашка фирма „Гюлтекс България“, предприятие за топено сирене „Хелиос Милк“ и офис къща „Ринг строй“), в размер на 219 лв. и на община Поморие (за канализационната система на гр. Каблешково), в размер на 490 лв., от РИОСВ Пловдив – на „Галус – 2004“ ЕООД, в размер 6 606, 62 лв. и на „СКФ Берингс България“ ЕАД, в размер 591, 42 лв., от РИОСВ Благоевград - на „Евро мийт енд милк“ ЕООД, в размер на 143 лв., от РИОСВ Варна – на община Долни чифлик, в размер на 30 002 лв.

 От РИОСВ Шумен са наложени имуществени санкции на: „Хаддад Милк“ ЕООД - за заустване на отпадъчни води в повърхностен воден обект без издадено разрешително по реда на ЗВ - 3 000 лв.; за превишаване на емисионните норми - 1 500 лв. и за неподдържане в изправност на съществуващите пречиствателни съоръжения - 1 000 лв. и на „Енола Мес“ ООД - 1 000 лв. за неподдържане в техническа и експлотационна изправност на площадкова канализационна мрежа и пречиствателно съоръжение.

За ползване на повърхностен воден обект за заустване на отпадъчни води без издадено разрешително по реда на ЗВ, от РИОСВ Бургас и РИОСВ Пловдив са наложени имуществени санкции, всяка в размера на 2 000 лв., на: община Камено и община Карнобат и „Консервен комбинат МБ“ ЕООД. а от РИОСВ Благоевград са глобени две физически лица.

Засилен контрол е осъществен и за спазване на определените режими на територията на защитените зони и територии.

От РИОСВ Пловдив е извършена проверка на Защитена местност (ЗМ) „Находище на атинска мерендера", гр. Асеновград. При проверката е констатирано, че територията на местността е замърсена с битови отпадъци, границите й не са маркирани и няма поставени информационна табела. Във връзка с направените констатации, на собственика на територията (община Асеновград) са дадени предписания.

 За навлизане и паркиране на превозно средство в границите на природна забележителност „Пясъчни дюни в района на ММЦ Приморско“, от РИОСВ Бургас са наложени глоби, в общ размер от 650 лв., на 8 физически лица и е санкциониран „Адванс пропърти мениджмънт“ ЕООД с 50 лв. За същото нарушение - паркиране на МПС на плажната ивица в местност „Болата“, на територията на резерват „Калиакра“, от РИОСВ Варна са глобени общо пет физически лица с по 50 лв.

От РИОСВ Стара Загора е наложена имуществена санкция, в размер на 600 лв., на „Ролтек“ ЕООД за неправомерно разораване на територията на защитена зона (ЗЗ) „Западна Странджа“ и физическо лице е глобено с 200 лв. за неправомерно разораване на територията на ЗЗ „Адата – Тунджа“, а от РИОСВ Велико Търново е глобено физическо лице със 100 лв. за превръщането на ливади, пасища и мери в обработваеми земи и трайни насаждения в границите на ЗЗ „Българка“.

За нарушаване на режимите в ЗЗ, от РИОСВ София са глобени 3 физически лица с по 100 лв. и е наложена имуществена санкция, в размер на 200 лв., на „Агрико 2000” ООД.

От РИОСВ Плевен са издадени 5 ПАМ (4 по реда на Закона за биологичното разнообразие и 1 по реда на Закона за защитените територии) за спиране на дейности и извършване на възстановителни мероприятия в границите на защитени територии и зони.

За неуведомяване на компетентния орган (РИОСВ) на най - ранен етап от реализиране на инвестиционно предложение и непроведена процедура за оценка на съвместимостта по реда на Закона за биологичното разнообразие, от РИОСВ Велико Търново е глобено физическо лице с 500 лв., от РИОСВ Монтана – физическо лице с 50 лв., а от РИОСВ Хасково са съставени 4 АУАН.

Взето е участие в ежегодното среднозимно преброяване на водолюбивите птици.

За неправомерно излагане на публично място на екземпляри от защитен животински вид от РИОСВ Смолян, с по 500 лв., са санкционирани „Хорлог“ ООД и „Спа Комплекс Струилица“ ЕООД.

За неправомерна продажба на препарирани екземпляри от защитени видове, от РИОСВ Стара Загора е наложена глоба, в размер на 100 лв., на физическо лице, а от РИОСВ Плевен е съставен АУАН на физическо лице за неправомерна продажба на жив екземпляр от вида „Таралеж“.

За внос в Общността на екземпляри, включени в Приложение А на Регламент 338/97 без разрешение за внос, от РИОСВ София са наложени имуществени санкции, всяка в размер на 5 000 лв., на „Натуралио” ООД и на „Фортекс Нутрасютикалс” ООД.

За неправомерно събиране на билки от лечебни растения под специален режим на опазване и ползване, от РИОСВ Плевен със 100 лв. е глобено физическо лице. За непредставен отчет за добитите количества лечебни растения, от РИОСВ Шуменса съставени 17 АУАН и за непредставена информация за изкупените, реализирани, обработени и налични количества билки на 3 физически лица са наложени глоби, в общ размер 1 050 лв.

 През месеците е продължен контрола за спазване на изискванията на Закона за управление на отпадъците (ЗУО) и подзаконовите нормативни актове към него. Изпратени са писма с предписания до кметовете на всички общини на територията на страната за извършване на почистване на речните легла и прилежащите им територии.

Във връзка с постъпили сигнали за нерегламентирано сметище в землището на с. Старцево, община Златоград и за наличие на строителни отпадъци в КК „Пампорово“ от РИОСВ Смолян са извършени проверки „на място“. Констатирано е, че сигналите са основателни. Дадени са предписания за почистване на замърсените площи, които са изпълнени в срок.

За извършване на дейности с отпадъци, в нарушение на изискванията на ЗУО, от РИОСВ Стара Загора и РИОСВ Шумен са наложени глоби, на обща стойност 5 900 лв., на четири физически лица.

За нерегламентирано депониране на опасни отпадъци, от РИОСВ Враца е наложена имуществена санкция, в размера на 4 000 лв., на „Тошел Агро“ ООД, а за неправилно водене на отчетна книга за отпадъците, от екоинспекцията в гр. Русе е наложена имуществена санкция, в размера на 3 000 лв., на „ДМВ” ЕООД.

За нерегламентирано изгаряне на опасни отпадъци от РИОСВ София е наложена имуществена санкция, в размера на 10 000 лв., на „Сас Груп” ЕООД.

За неправомерно изгаряне на неопасни отпадъци са санкционирани: ЕТ „Христина Георгиева-ХГ“ – 1 700 лв. (РИОСВ Ст. Загора); „БАЯ“ ЕООД и „Калинел“ ЕООД – с по 1 400 лв. (РИОСВ Плевен), „Тетхим” ЕООД – 1 400 лв. (РИОСВ Русе) и „Гармънт фактори“ ЕООД – 1 400 лв. (РИОСВ Велико Търново).

За неизвършена регистрация по REACH, от РИОСВ Стара Загора са наложени имуществени санкции, всяка в размера на 12 000 лв., на „Строймат 2002” ЕООД и на „Тонзос" АД, а от РИОСВ Враца – в размер на 20 000 лв., на „Нова варова компания” ЕООД**.**

За неподаване на актуализирано уведомление за класификация във връзка с промяна във вида и количествата на съхраняваните опасни химични вещества, от РИОСВ Русе е наложена имуществена санкция, в размера на 10 000 лв., на „Инакем Солюшънс” ООД.

***Ефект спрямо околната среда, бизнеса и обществеността***

Преустановено е заустването на непречистени отпадъчни води в р. Дунав от „Българска хлебна мая“ ЕООД и изтичането на отпадъчни води в р. Янтра. Увеличена е височината на изпускащо устройство на предприятие за производство на растителни масла с оператор „Голд Ойл“ ООД, като преди изпускащото устройство е монтирано и ново допълнително пречиствателно съоръжение „тип скрубер“. Прекратено е запрашаването от дейността на предприятие за производство на сухи строителни смеси в гр. Септември.

Почистени са нерегламентирани сметища в границите на ЗМ ,,Нощувка на малък корморан”, в землищата на селата Срединка, Солище и Скърбино и на входа на с. Стремци, община Кърджали, в землището на с. Добрич, община Димитровград и в землището на с. Ковачево и замърсени терени с отпадъци в гр. Белоградчик, на територията на ЗМ „Свети Георги“ и в коритото на р. Стара река (в района на гр. Батак).

Приключило е закриването и почистването на три склада за съхранение на негодни за употреба продукти за растителна защита, разположени на територията на общините Сухиндол, Павликени и Свищов.

Предприети са необходимите мерки за запазване целостта и естетическия вид на вековно дърво „Чинар“ в гр. Смолян (защитен природен обект). Екземпляри от видовете „Обикновен мишелов“, „Плешив ибис“ и „Обикновена кукумявка“ са настанени в Спасителен център за диви животни, гр. Стара Загора, екземпляр от вида „Кафяво прилепче“ е освободен в подходящ за вида район и екземпляр от вида „Кафяво прилепче“ е предаден на Регионален исторически музей, гр. Русе за препариране.